58. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 3673/314 ΠΟΛ 357 της 21/31 Δεκ. 1987 (ΦΕΚ Β’ 766) Ένταξη ορισμένων επιτηδευματιών από την πρώτη στη δεύτερη κατηγορία τήρησης βιβλίων του Κ.Φ.Σ. Έκδοση θεωρημένων διπλότυπων αποδείξεων λιανικής πώλησης αγαθών και δελτίων επιστροφής λιανικώς πωληθέντων αγαθών από ορισμένες κατηγορίες επιτηδευματιών. Έχοντας υπόψη: 1.Τις διατάξεις της παρ. 1 του άρθρ. 3 και της περίπτ. ιδ’ του άρθρ. 49 του Π.Δ. 99/77, όπως ισχύουν (ΦΕΚ 34/9.2.77 και 157/10.10.86 τ.Α΄). 2.Τη γνωμοδότηση με αριθμό 19/87 της Επιτροπής Λογιστικών Βιβλίων. 3.Τις διατάξεις των παρ. 1,4 και 6 του άρθρ. 18 και των περιπτ. ε’ και η’ του άρθρ. 49 του πιο πάνω Π.Δ/τος. 4.Την απόφασή μας Σ. 1911/165 ΠΟΛ  184/17.6.87 (ΦΕΚ 311/Β΄/87) (ανωτ. αριθ. 55), με την οποία καθιερώθηκε η υποχρέωση έκδοσης θεωρημένων αποδείξεων λιανικής πώλησης αγαθών και παροχής υπηρεσιών στο κοινό από ορισμένες κατηγορίες επιτηδευματιών, με στόχο τη δημιουργία προϋποθέσεων καλύτερης παρακολούθησης των συναλλαγών από λιανικές πωλήσεις αγαθών και παροχές υπηρεσιών στο κοινό. 5.Την ανάγκη επέκτασης της υποχρέωσης έκδοσης θεωρημένων αποδείξεων λιανικής πώλησης και σε άλλες κατηγορίες επιτηδευματιών, που πωλούν λιανικώς αγαθά, η απόκτηση των οποίων παρέχει το δικαίωμα έκπτωσης του φόρου που αναλογεί στη δαπάνη αγοράς τους από το φόρο εισοδήματος, με βάση την αναμόρφωση στη φορολογία εισοδήματος φυσικών προσώπων που ισχύει από 1 Ιαν. 1988, αποφασίζουμε: 1.Εντάσσονται στην κατηγορία τήρησης βιβλίων και στοιχείων που αντιστοιχεί στα ετήσια ακαθάριστα έσοδά τους, όχι όμως σε κατηγορία κατώτερη της δεύτερης, οι επιτηδευματίες που στο αντικείμενο των εργασιών τους περιλαμβάνεται και η πώληση: α)ανδρικών, γυναικείων και παιδικών έτοιμων ενδυμάτων και εσωρούχων, β)ανδρικών, γυναικείων και παιδικών παπουτσιών, γ)γυναικείων, ανδρικών και σχολικών τσαντών, δ)ειδών ταξιδίου, ε)δερματίνων ειδών γενικά, στ)ηλεκτρικών και ηλεκτρονικών συσκευών, ζ)συσκευών υγραερίου και θερμαστρών πετρελαίου, η)ηλιακών θερμοσιφώνων, θ)επίπλων γενικά, ι)ανταλλακτικών, εξαρτημάτων και αξεσουάρ αυτοκινήτων και μοτοσικλετών, ια) ειδών υγιεινής, υδραυλικών και σωμάτων καλοριφέρ, ιβ)ηλεκτρολογικού υλικού και ιγ)χρωμάτων οικοδομών. 2.Οι επιτηδευματίες που τηρούν βιβλία δεύτερης και τρίτης κατηγορίας του Κ.Φ.Σ. και στο αντικείμενο των εργασιών τους περιλαμβάνεται και η πώληση: α)γυναικείων, ανδρικών και σχολικών τσαντών, β)ειδών ταξιδίου, γ)συσκευών υγραερίου και θερμαστρών πετρελαίου, δ)ηλιακών θερμοσιφώνων, ε)ανταλλακτικών, και εξαρτημάτων μοτοσικλετών, στ)αξεσουάρ αυτοκινήτων και μοτοσικλετών, ζ)ειδών υγιεινής, υδραυλικών και σωμάτων καλοριφέρ, η)ηλεκτρολογικού υλικού και θ)χρωμάτων οικοδομών, εκδίδουν για τις λιανικές τους πωλήσεις τις αποδείξεις λιανικής πώλησης της παρ. 1 του άρθρ. 18 του Κ.Φ.Σ. από θεωρημένο διπλότυπο στέλεχος. Η υποχρέωση αυτή αφορά τις λιανικές πωλήσεις όλων των ειδών που διατίθενται από τις πιο πάνω κατηγορίες επιτηδευματιών, καθώς και τις λιανικές πωλήσεις των επιχειρήσεων που παράγουν τα πιο πάνω είδη αγαθών. 3.Οι επιτηδευματίες που στο αντικείμενο των εργασιών τους περιλαμβάνεται η πώληση των ειδών που αναφέρονται στην παρ. 2 της απόφασης Σ. 1911/165/17.6.87, εκδίδουν για τις λιανικές τους πωλήσεις τις αποδείξεις λιανικής πώλησης της παρ. 1 του άρθρ. 18 του Κ.Φ.Σ. από θεωρημένο διπλότυπο στέλεχος, για όλα τα είδη που εμπορεύονται, ανεξάρτητα από το κύριο αντικείμενο των εργασιών τους, τροποποιουμένης της πιο πάνω απόφασης στο σημείο μόνο αυτό. 4.Για κάθε επιστροφή αγαθών που πωλήθηκαν λιανικώς εκδίδεται από την πωλητή επιτηδευματία το δελτίο επιστροφής της παρ. 4 του άρθρ. 18 του Κ.Φ.Σ. από θεωρημένο διπλότυπο στέλεχος. Η υποχρέωση αυτή αφορά και κάθε αλλαγή λιανικώς πωληθέντων αγαθών, εφόσον για οργανωτικούς ή άλλους λόγους εκδίδεται από τον πωλητή επιτηδευματία δελτίο επιστροφής και στη συνέχεια νέα απόδειξη λιανικής πώλησης. Στην τελευταία αυτή περίπτωση πρέπει να αναγράφεται στη νέα απόδειξη λιανικής πώλησης και ο αριθμός και η χρονολογία έκδοσης του αντίστοιχου δελτίου επιστροφής. 5.Ειδικότερα, οι επιτηδευματίες που πωλούν λιανικώς: α)ανδρικά, γυναικεία και παιδικά έτοιμα ενδύματα και εσώρουχα, β)ανδρικά, γυναικεία και παιδικά παπούτσια, γ)γυναικείες, ανδρικές και σχολικές τσάντες, δ)είδη ταξιδίου, ε)δερμάτινα είδη γενικά, στ)ηλεκτρικές και ηλεκτρονικές συσκευές, ζ)συσκευές υγραερίου και θερμάστρες πετρελαίου, η)ηλιακούς θερμοσίφωνες, θ)έπιπλα γενικά, ι)ανταλλακτικά και εξαρτήματα αυτοκινήτων και  μοτοσικλετών, ια)αξεσουάρ αυτοκινήτων και μοτοσικλετών, ιβ)είδη υγιεινής, υδραυλικά και σώματα καλοριφέρ, ιγ)ηλεκτρολογικό υλικό και ιδ)χρώματα οικοδομών, πρέπει για τα είδη αυτά να αναγράφονται στις θεωρημένες αποδείξεις λιανικής πώλησης που εκδίδουν, το είδος ολογράφως την ποσότητα και την αξία. (Μετά τη σελ. 136,12) Σελ. 136,13 Τεύχος Ι-12-2 Σελ. 9 Βιβλία και Φορολογικά Στοιχεία 27.Β.δ.58 Επιτρέπεται η έκδοση των αποδείξεων λιανικής πώλησης των πιο πάνω ειδών με τη χρήση ηλεκτρονικών ταμειακών μηχανών, εφόσον στις αποδείξεις που εκδίδονται από τις μηχανές αυτές αναγράφεται η ονομασία κάθε είδους ολογράφως, η ποσότητα και η αξία. Κατ’ εξαίρεση παρέχεται η ευχέρεια έκδοσης των αποδείξεων λιανικής πώλησης των πιο πάνω ειδών με τη χρησιμοποίηση ταμειακών μηχανών που δεν έχουν τη δυνατότητα αναγραφής της ονομασίας του είδους και της ποσότητας στις αποδείξεις αυτές, με την προϋπόθεση ότι εκτός από τα στοιχεία της επιχείρησης (επωνυμία-επάγγελμα-διεύθυνση-Α.Φ.Μ. κλπ.) που πρέπει να φέρει κάθε απόδειξη, θα αναγράφεται και το τμήμα του καταστήματος από το οποίο πωλήθηκαν τα συγκεκριμένα είδη (π.χ. ενδύματα, παπούτσια, τσάντες κ.λ.π.). Η προηγούμενη προϋπόθεση μπορεί να μην τηρείται από αμιγείς επιχειρήσεις, εφόσον από την περιγραφή του αντικειμένου των εργασιών τους (του επαγγέλματος), που φέρει κάθε απόδειξη της ταμειακής μηχανής, προκύπτουν σαφώς τα είδη που εμπορεύονται (π.χ. έτοιμα ενδύματα, ανδρικά παπούτσια, γυναικείες τσάντες κ.λ.π.). 6.Οι διατάξεις της απόφασης Σ. 1911/165/ 17.6.87 που δεν θίγονται με την παρούσα απόφαση, εξακολουθούν να ισχύουν. 7.Η απόφαση αυτή ισχύει από 1ης Ιαν. 1988 εκτός από τις παρ. 2 και 3 που ισχύουν από 18 Ιαν. 1988 και μόνο για τις περιπτώσεις που η υποχρέωση έκδοσης θεωρημένων αποδείξεων λιανικής πώλησης δημιουργείται για πρώτη φορά με την απόφαση αυτή. 58α. ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 42 της 21/29 Ιαν. 1988 (ΦΕΚ Α’ 17) Σύσταση παραρτήματος της Υπηρεσίας Ελέγχου Διακίνησης Αγαθών (ΥΠΕΔΑ), διεύρυνση αρμοδιοτήτων αυτής και των Παραρτημάτων της και ρύθμιση συναφών θεμάτων. Έχοντας υπόψη: 1.Τις διατάξεις της παρ. 1 του άρθρ. 24 του Νόμ. 820/78 (ΦΕΚ 174/17.10.78 τ.Α’) όπως διαμορφώθηκαν με το άρθρ. 28 του Νόμ. 1563/1985 ΦΕΚ 151/1985 τ.Α’ καθώς και τις διατάξεις της παρ. 4 του άρθρ. 28 του Νόμ. 1563/1985. 2.Την 431/1987 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβερνήσεως και Οικονομικών αποφασίζουμε: Σελ. 136,14 Τεύχος Ι-12-2 Σελ. 10 Σύσταση Παραρτήματος Άρθρ.1.-1.Συνιστάται παράρτημα της Υπηρεσίας Ελέγχου Διακίνησης Αγαθών (ΥΠΕΔΑ) με τίτλο Παράρτημα ΥΠΕΔΑ Νήσων Αιγαίου με έδρα την πόλη της Ρόδου και κατά τόπο αρμοδιότητα την περιφέρειατων Νομών Δωδεκανήσου, Κυκλάδων, Λέσβου, Σάμου και Χίου. 2.Η έναρξη λειτουργίας του κατά την προηγούμενη παράγραφο συνιστώμενου παραρτήματος καθορίζεται με απόφαση του Υπουργού Οικονομικών, που εκδίδεται σύμφωνα με τις διατάξεις της παρ. 2 του άρθρ. 24 του Νόμ. 820/1978. Διεύρυνση αρμοδιοτήτων της Υπηρεσίας  Ελέγχου Διακίνησης Αγαθών (ΥΠΕΔΑ) και  των Παραρτημάτων αυτής. Άρθρ. 2.-1.Η Υπηρεσία Ελέγχου Διακίνησης Αγαθών (ΥΠΕΔΑ) και τα Παραρτήματα αυτής καθίστανται αρμόδια και για τον έλεγχο εφαρμογής των διατάξεων του Νόμ. 1642/86 (ΦΕΚ 125/21.8.1986 τ.Α’) «για την εφαρμογή του φόρου προστιθέμενης αξίας καθώς και κάθε άλλου σχετικού νόμου» κατά τη διακίνηση των αγαθών. Μεταβολή της κατά τόπο αρμοδιότητας  Οικ. Εφοριών. Άρθρ. 3.-Η Α’ Οικον. Εφορία Κεφαλαίου Αθηνών καθίσταται αρμόδια και για τις υποθέσεις που, μετά την κατάργηση της Γ’ Οικον. Εφορίας Κεφαλαίου Αθηνών δυνάμει του Π.Δ. 569/85 αρμόδια είναι η Η’ Οικον. Εφορία Αθηνών. 27.Β.δ.58α Βιβλία και Φορολογικά Στοιχεία Παράδοση υποθέσεων Άρθρ.4.-Για τις φορολογικές υποθέσεις που εκκρεμούν κατά την έναρξη ισχύος του παρόντος Π.Δ/τος στην Η’ Οικον. Εφορία Αθηνών ή σε Διοικητικά Δικαστήρια και στο Συμβούλιο Επικρατείας, αρμόδια για τη συνέχιση της διαδικασίας μέχρι την οριστική περαίωση των υποθέσεων αυτών (βεβαίωσης του φόρου κλπ.) είναι η Οικον. Εφορία Α’ Κεφαλαίου Αθηνών. Θέσεις Προσωπικού Άρθρ.5.-1.Οι θέσεις προσωπικού της ΥΠΕΔΑ και των Παραρτημάτων αυτής καθορίζονται σε 500 που κατανέμονται ως εξής: Κλάδου ΠΕ1 Εφοριακών                    θέσεις 104 Κλάδου ΤΕ1 Εφοριακών                    θέσεις     3 Κλάδου ΔΕ1 Εφοριών                        θέσεις 362 Κλάδου ΔΕ2 Δακτυλογράφων Εφοριών                                      θέσεις   10 Κλάδου ΥΕ1 Επιμελητών Εφοριών                                              θέσεις  13 Κλάδου ΥΕ6 Καθαριστριών               θέσεις    8                                                                        ---Σύνολο θέσεων προσωπικού                         500 2.Οι κατά την προηγούμενη παράγραφο θέσεις Προσωπικού καλύπτονται από τις θέσεις που προβλέπονται από τις διατάξεις των άρθρ. 35, 36, 41, 42, 49 και 60 του Π.Δ. 636/1977 (ΦΕΚ 209/1977 τ.Α’) όπως αυτές διαμορφώθηκαν μετά την εφαρμογή των διατάξεων των άρθρ. 14 του Νόμ. 1563/1985 και 25 του Νόμ. 1586/1986, καθώς και από τις παρακάτω, που συνιστώνται με το παρόν Π.Δ/γμα, σύμφωνα με την παρ. 4 του άρθρ. 28 του Νόμ. 1563/1985. Κλάδου ΠΕ1 Εφοριακών                      θέσεις    5 Κλάδου ΤΕ1 Εφοριακών                      θέσεις    3 Κλάδου ΔΕ1 Εφοριών                          θέσεις    2 Κλάδου ΔΕ2 Δακτυλογράφων Εφοριών                                         θέσεις   2 Κλάδου ΥΕ1 Επιμελητών Εφοριών                                                  θέσεις  5 Κλάδου ΥΕ6 Καθαριστριών                   θέσεις  8                                                                          ---Σύνολο θέσεων προσωπικού                             25 